Komission asetus (EY) N:o 194/97, annettu 31 päivänä tammikuuta 1997, tiettyjen elintarvikkeissa olevien vieraiden aineiden enimmäismäärien vahvistamisesta ETA:n kannalta merkityksellinen teksti (ETA:n kannalta merkityksellinen teksti)



Virallinen lehti nro L 031 , 01/02/1997 s. 0048 - 0050



KOMISSION ASETUS (EY) N:o 194/97, annettu 31 päivänä tammikuuta 1997, tiettyjen elintarvikkeissa olevien vieraiden aineiden enimmäismäärien vahvistamisesta ETA:n kannalta merkityksellinen teksti (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan, sekä katsoo, että asetuksessa (ETY) N:o 315/93 säädetään, että tiettyjä vieraita aineita koskevat enimmäismäärät on vahvistettava kansanterveyden suojelemiseksi; nämä enimmäismäärät on otettava käyttöön yhteisön luettelona, joka ei ole tyhjentävä ja joka voi sisältää seuraavat seikat: raja-arvot samalle vieraalle aineelle eri elintarvikkeissa ja analyyttiset määritysrajat; sovellettaviin näytteenotto- ja määritysmenetelmiin voidaan viitata, kansanterveyden suojelemiseksi on olennaista pitää vieraiden aineiden pitoisuudet toksikologisesti hyväksyttävillä tasoilla; tehokkaampi alentaminen on toteutettava heti, kun se on mahdollista hyvän ammattikäytännön avulla, vihannekset ovat ravitsemuksellisesti välttämättömiä ja niillä on tärkeä osa terveyden ylläpidossa; tämän vuoksi niiden käyttöä on edistettävä parantamalla saatavilla olevien tuotteiden laatua, tietyt jäsenvaltiot ovat ottaneet tai aikovat ottaa käyttöön nitraatteja koskevat enimmäismäärät tietyissä vihanneksissa, ottaa huomioon jäsenvaltioiden väliset erot ja mahdollisesti niistä johtuvat kilpailun vääristymät on tarpeen taata markkinoiden yhtenäisyys yhteisön toimenpiteillä suhteellisuusperiaatetta noudattaen, erityisillä maataloustuotteissa olevien vieraiden aineiden tehokkaampaan valvontaan tarkoitetuilla toimenpiteillä sekä hyvien menettelytapojen avulla voidaan vaikuttaa tietyissä elintarvikkeissa olevien vieraiden aineiden ja erityisesti nitraattien vähentämiseen, ilmasto-olosuhteet, tuotantomenetelmät ja ravintotottumukset vaihtelevat suuresti yhteisön eri alueilla; tämän vuoksi vihannesten nitraattipitoisuuksista on säädettävä vuodenajan mukaan; jäsenvaltioille olisi lisäksi annettava lupa sallia väliaikaisesti liitteessä olevan I osan 1.1 kohdassa vahvistettuja arvoja suurempia nitraattipitoisuuksia sisältävän, alueellaan tuotetun ja käytettäväksi tarkoitetun salaatin ja pinaatin luovuttaminen markkinoille, kuitenkin sillä edellytyksellä, että esitetyt määrät ovat kansanterveydellisesti hyväksyttäviä, jäsenvaltioissa toimivien salaatin ja pinaatin tuottajien, joille on annettu edellä tarkoitettu lupa, on muutettava viljelymenetelmiään asteittain kansallisesti suositeltua hyvää maatalouskäytäntöä soveltaen siten, että siirtymäkauden lopussa noudatetaan yhteisön tasolla säädettyjä enimmäispitoisuuksia, olisi toivottavaa saada mahdollisimman nopeasti yhteiset arvot, on syytä tutkia saatavissa olevan tieteellisen tiedon perusteella, olisiko myös vauvojen ja pikkulasten ruokiin syytä vahvistaa enimmäismäärät, on tärkeää varmistaa elintarvikkeiden, joissa on enintään liitteessä esitetty enimmäismäärä vieraita aineita, vapaa liikkuvuus koko yhteisössä, jäsenvaltioiden on toteutettava soveltuvat elintarvikkeissa olevia vieraita aineita koskevat valvontatoimenpiteet, kaikkia yhteisössä käyttöön otettuja enimmäismääriä olisi tarkistettava tieteellisen ja teknisen tietämyksen kehittymisen sekä tuotantokäytäntöjen parannusten huomioon ottamiseksi, salaatin ja pinaatin osalta vahvistettuja enimmäismääriä olisi tarkistettava ja tarvittaessa pienennettävä ennen 1 päivää lokakuuta 1998; tämä tarkastelu toteutetaan jäsenvaltioiden suorittamien tarkastusten perusteella, elintarvikealan tiedekomiteaa on kuultu kansanterveyteen mahdollisesti vaikuttavien säännösten osalta asetuksen (ETY) N:o 315/93 3 artiklan mukaisesti, ja tässä asetuksessa toteutetut toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan eri elintarvikkeissa olevat tiettyjen vieraiden aineiden enimmäismäärät. 2 artikla 1. Liitteessä tarkoitetuissa elintarvikkeissa ei saa markkinoille luovutettaessa olla suurempia vieraiden aineiden pitoisuuksia kuin tässä liitteessä määrätään. 2. Jäsenvaltiot voivat antaa perustelluissa tapauksissa väliaikaisen luvan liitteessä olevan I osan 1.1 kohdassa vahvistettujen arvoja suurempia nitraattipitoisuuksia sisältävän, alueellaan tuotetun ja käytettäväksi tarkoitetun salaatin ja pinaatin markkinoille luovuttamiseen, jos toteutetaan hyviä menettelytapoja yhteisön määräämän pitoisuustason saavuttamiseksi asteittain. 3. Jäsenvaltioiden on toimitettava muille jäsenvaltioille ja komissiolle vuosittain tiedot 2 kohdan soveltamisesta. 3 artikla Komissio toteuttaa jäsenvaltioiden tekemien tarkastusten perusteella ennen 1 päivää lokakuuta 1998 liitteessä määrättyjen salaattia ja pinaattia koskevan enimmäismäärien uudelleentarkastelun; näitä määriä pienennetään tarvittaessa. 4 artikla Sovellettavat näytteenotto- ja määritysmenetelmät on vahvistettu liitteessä. 5 artikla Tämä asetus tulee voimaan kahdentenakymmenentenä päivänä sen julkaisemisesta Euroopan yhteisöjen virallisessa lehdessä. Sitä sovelletaan 15 päivästä helmikuuta 1997. Edellä 2 artiklasta poiketen liitteessä olevan I osan 1.2 kohdassa tarkoitettuja tuotteita, jotka ovat tämän asetuksen ensimmäisenä soveltamispäivänä jo markkinoilla ja jotka eivät ole tämän asetuksen mukaisia, voidaan vielä pitää kaupan varastojen loppumiseen asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 37, 13.2.1993, s. 1 LIITE TIETTYJEN ELINTARVIKKEISSA OLEVIEN VIERAIDEN AINEIDEN ENIMMÄISMÄÄRÄT I. Maataloudesta peräisin olevat vieraat aineet 1. Nitraatit >TAULUKON PAIKKA> >TAULUKON PAIKKA> II. Muut vieraat aineet: (1) Enimmäismääriä ei sovelleta vauvoille ja pikkulapsille tarkoitettuihin ruokiin. (2) Jollei 3 artiklan mukaisesti ennen 1 päivää lokakuuta 1998 tehtävästä tarkastelusta muuta johdu. (3) EYVL N:o L 207, 15.8.1979, s. 26.